《题小桃源》
宋代·裘万顷

半月池边倚瘦藤，望仙台上岸乌巾。
尘埃一点不到地，花木四时长是春。
载酒岂无好事者，烂柯应有著棋人。
请君更种桃千树，准拟渔郎来问津。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。